google/wiki40b huggingface dataset:
Tyrannosaurus rex

Karakteristikk

Tyrannosaurus kunne bli 12+ meter lang, 3.5 meter høy i oppreist stilling, veie mellom seks og åtte tonn og strekke seg ni meter høyt. Hodet kunne bli 1,5 meter langt, og det er funnet over 30 centimeter lange tenner. Hendene til et voksent individ hadde to fingrer, og armene var omtrent like lange som hos et voksent menneske. Derimot var de like tykke som et menneskelår, og kunne sannsynligvis bære en vekt på opptil 200 kilo. Føttene hadde tre tær med klør, i tillegg til en klo på baksiden av foten som ble brukt til å gripe med. Dinosauren var bipedal og kunne oppnå en fart på omtrent 30 km/t. For at T. rex skulle klare å holde balansen når den løp hadde den en stor og stiv hale, samt at armene ikke var større enn de var.
T. rex hadde en utpreget luktesans, og øynenes plassering på siden av kraniet gav den et godt dybdesyn. Dette er med på å sannsynliggjøre at T. rex var et rovdyr med gode jaktegenskaper. Men det at føttene er i proporsjonal likhet med saktegående dyr og at armene er såpass små er med på å sannsynliggjøre at den ikke var det.
Skjell er blitt funnet på varierte regioner på kroppen, spesifikt nakken, hoften og halen. Fjær har blitt funnet på noen slektninger, og selv om fjær på Tyrannosaurus ikke er helt utelukket, viser distribusjonen til disse skjellene at den var for det meste skjellet.

Leveområde

Det er bare gjort funn av Tyrannosaurus i Nord-Amerika, og den levde trolig i åpne landskap eller åpne skoger. Det er også funnet større mengder bein og skjeletter i fjellkjeder i Montana.

Liv

Ifølge forskere veide ikke Tyrannosaurus stort mer enn ett tonn som 14-åring, men fra den var 14-18 år vokste den seg til den størrelsen den forble i resten av livet. Tennene vokste derimot hele livet, og hvis den mistet en tann, så vokste den ut igjen. Dette forklarer hvorfor det er så store forskjeller på tannstørrelsene til Tyrannosaurus.
Funn av bitemerker, noen av dem som har til og med begynt å hele, på dinosaurer som Triceratops og Edmontosaurus, viser at Tyrannosaurus var et aktivt rovdyr.
Dorcus furusui

Utseende

En middelsstor (hannen  millimeter), slank, mørkbrun hjortebille. Hannen har nokså små til middelsstore, slanke, sigdformede kjever uten påfallende tenner.

Levevis

Larvene utvikler seg i morken ved av løvtrær.

Utbredelse

Arten er beskrevet fra øya Obi i Molukkene, Indonesia.
Spånga IS

Spånga IS er et svensk idrettslag i Spånga, Stockholm. Spånga idrottssällskap (SIS) ble stiftet 6. september 1929 Idrettslaget hadde avdelinger innen idretter som tennis, turn (gymnastikk), bandy, skiidrett, håndball med flere da det i 1990 ble splittet, og hver avdeling dannet sitt eget idrettslag.

Fotball

Spånga IS FK er en av Stockholms ti største fotballklubber, med ca. 1500 medlemmer. Blant tidligere spillere i klubben finner vi Hans Backe, Lars Sandberg, Mohamed Kallon, Göran Marklund, Stefan Bergtoft og Isak Dahlin. Klubben spilte i 1991 og 1994 i divisjonen under Allsvenskan. A-laget spiller sine hjemmekamper på Spånga IP og trenes av Spångaprofilen Lars Sandberg.

Ishockey

Innen ishockey har Spånga IS på sitt beste, sesongene 1969/70 og 1971/72, spilt i det som i dag tilsvarer svensk andredivisjon. Ishockeyavdelingen ble stiftet i 1948, og det var denne avdelingen som i 1991 ble til Spånga IS Ishockeyklubb. Spånga IS Hockey står bak bl.a. talentene Oscar Möller og Andreas Engqvist.

Bandy

Fram til 1997 hadde Spånga IS en egen bandyavdeling, men som ishockeyavdelingen brøt avdelingen for bandy ut fra moderklubben, og dannet sammen med Bromstens BK Spånga/Bromstens BK.
Bass (lyd)

Retningslokalisering

Rene sinustoner dypere enn 120 Hz er vanskelig å lokalisere for menneskelig hørsel, og toner under 80 Hz kan ikke lokaliseres overhodet. Vanlige basslyder inneholder dog også høyere klangdeler, noe som gjør retningslokaliseringen lettere.
I stereo- eller surround-anlegg med basshøyttaler, sendes de laveste frekvensene til basshøyttaleren mens de høyere klangdelene sendes til de øvrige høyttalerne. Siden det er vanskelig eller umulig å høre hvor basslyden kommer fra, slipper man derfor i små lydanlegg unna med én basshøyttaler, og man står ganske fritt i plasseringen av denne.
Environmental Health Trust

Environmental Health Trust (EHF) er en tankesmie etablert i 2007.
EHF ledes av den amerikanske epidemiologen Devra Lee Davis som sammen med den franske forskeren David Servan-Schreiber grunnla tankesmien. Det uttalte formålet er å øke oppmerksomheten rundt det som hevdes å være helserisiko ved mobilstråling. Servan-Schreiber ble i 1992 diagnostisert med hjernekreft. Han ble operert flere ganger, men døde i 2011.
Evarcha falcata

Utseende

Evarcha falcata er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.
Sinittisk

Sinittisk er en grein av sino-tibetansk og omfatter blant annet kinesisk.
Arnatveit

Arnatveit er et befolkningstett område i bydelen Arna i Bergen. Her har det skjedd en større boligutbygging og fortetting siden midt på 1960-tallet, hovedsakelig med tilflytting fra bergensområdet.
På Arnatveit gård i Oppetveiten ligger er en av landets få bevarte, profane tømmerhus fra middelalderen.
Tidligere lå en av Norges største møbelfabrikker, – Arna Bruk. Denne fabrikken var også blant Norges største produsenter av busser. Arna Bruk drev produksjon av Arna Busser i 50 år fra 1947 til 1997. I dag drives utleie av disse næringslokalene og utearealet er videreført som bussoppstillingsplass for Tide Buss. 
På Arnatveit er det også et steinindustrifirma som produserer gravstein og hagestein.
Arnatveit var en holdeplass på Vossebanen frem til Bergensbanens forkortelse 1. august 1964.
På Arnatveit lå en verneverdig låve som var tegnet og bygget i amerikansk stil rundt 1900-tallet.  Låven brant ned til grunnen i april 2007.
Lars Granström

Landslagsspill

Granström står notert med en kamp og to scoringer for Sverige.
Naturhestekraft

Naturhestekraft (forkortet nat.hk., flertall naturhestekrefter) er en enhet for måling av effekt som tilsvarer ~75 kgm/s = 0,736 kW.
Hestekraft er et gammelt mål for arbeide, fra den tid målinger tilsa at en arbeidshest kunne trekke slik at en vekt på 75 kilogram ble forflyttet en meter opp i løpet av ett sekund. Styrkeangivelsen ble senere brukt som mål for motorkraft, og finnes fortsatt i bil- og motorsykkelannonser. Målemetoden og tankegangen bak, regnes blant fagfolk i dag for upresis, og forsøkes avløst av enheten watt, uten at dette har slått gjennom blant reklamefolk og bilinteresserte.
Naturhestekraft / naturhestekrefter brukes i energilovgivningen som mål på effekt av vannkraftverk. Antall naturhestekrefter beregnes etter følgende formel:
Nat.hk = H * Qreg * 13,33
der H er fallhøyden og Qreg er økningen i den regulerte vannføringen. Med regulert vannføring menes den jevne vannføringen en kan holde i lavvannsperioden. Økningen i regulert vannføring beregnes deretter ved å trekke alminnelig lavvannføring fra den regulerte vannføring. Alminnelig lavvannføring representerer i denne sammenheng vassdragets lavvannføringen før reguleringen tok til. Merk at naturhestekrefter ikke har noen direkte kopling til kraftverkets installerte effekt eller årlige produksjon.
Grense for krav til konsesjon etter Industrikonsesjonsloven (dvs erverv av eiendoms- eller bruksrett til vannfall) er 4000 nat.hk. dvs. ca. 2,9 MW. Erverv over 20 000 nat.hk. skal forelegges Stortinget.
Etter vassdragsreguleringsloven kreves konsesjon for reguleringer som øker vannkraften med minst 500 nat.hk. (et enkelt eller flere vannfall som utnyttes under ett) eller med minst 3000 nat.hk. (hele vassdraget). Reguleringer over 20 000 nat.hk. skal forelegges Stortinget.
Hans Gunnar Omdal

Karriere

Hans Gunnar Omdal har representert Norge i en rekke verdensmesterskap i orientering. Han debuterte i VM ved å ta 9.-plass på langdistanse under mesterskapet i Västerås i 2004. Utenom da han var med på stafettlaget som ble nummer 6 i Aarhus i 2004, har Omdal kun fått løpe langdistanse i VM-sammenheng. Fra EM har Omdal åttendeplass fra langdistansen under europamesterskapet i bulgarske Primorsko som sin fremste prestasjon.
Sammen med sin klubb gjennom mange sesonger, Kristiansand OK, var Omdal med på å vinne klubbstafetten Jukola i 2015. Han la opp etter 2016-sesongen, før han gikk tilbake til sin gamle klubb, Vindbjart IL.
Jim Gordon

Karriere

Gordon begynte sin karriere som trommeslager for Everly Brothers i 1963 som 17-åring, og han ble snart en av bransjens mest etterspurte studiomusikere i Los Angeles. Han spilte blant annet på The Beach Boys' kritikerroste album Pet Sounds i 1966. Hans samarbeide med Eric Clapton begynte i 1969, først som trommeslager i bandet Delaney & Bonnie hvor Clapton var gitarist og senere startet de bandet Derek and the Dominos, hvor de skrev blant annet låten «Layla» sammen. Gordon spiller forøvrig både trommer og pianodelen som avslutter låten.
Han spilte på flere sanger på albumene Imagine og Somtime In New York City med John Lennon. I 1970 spilte han i Joe Cockers turné-band, og i 1972 var han med på Frank Zappas «Grand Wazoo»-turné. 
På slutten av 1970-tallet var han hyppig plaget av at han hørte stemmer inne i hodet sitt, spesielt sin mors stemme. Beklageligvis ble han feildiagnosistert, og ble behandlet for alkoholisme. Dette skulle vise seg å bli skjebnesvangert da han 3. juni 1983 slo sin mor med en hammer og stakk henne med kniv slik at hun døde. Først i 1984, under rettssaken, fikk han diagnosen schizofreni. Hans advokat klarte imidlertid ikke å bevise at Gordon var utilregnelig i gjerningsøyeblikket, og Gordon ble dømt til 16 år til livstid med mulighet for senere løslatelse. Han har flere ganger søkt om prøveløslatelse, men i 2013 ble han nektet dette og kan ikke søke igjen før tidligst i 2018.
Qahar Youyi Qianqi

Høyre Chahar Frontbanner (kinesisk: 察哈尔右翼前旗; pinyin: Cháhā'ěr Yòuyì Qián Qí) er et banner (fylke) i byprefekturet Ulaan Chab i den autonome region Indre Mongolia i Folkerepublikken Kina.
Befolkningen var på 275 482 innbyggere i 1999.

Kulturminner

Miaozigoukulturen er oppkalt etter et neolittisk funnsted, Miaozigou, og stedet (庙子沟遗址, Miaozigou yizhi) ble i 2001 tilføyd på Folkerepublikken Kinas liste over kulturminner.

Samferdsel

Kinas riksvei 208 fører gjennom området. Den begynner i Erenhot og fører via Jining og Datong og Taiyuan til Changzhi i provinsen Shanxi.
Nikola Milenković

Landslaget

Han ble tatt ut i Serbias tropp til VM i fotball 2018 i Russland.
Stor ståhai

Handling

Den rappkjeftede lille fisken Oscar (Will Smith) er godt plantet på bunnen av næringskjeden, men vil gjerne helt opp til toppen, og er villig til å gjøre hva som helst for å få det til. Én dag blir en hai drept av et anker, og Oscar er tilfeldigvis til stede. Snart blir han kjent som "Haislakteren" og blir kjendis over natten, noe han tar imot med glede. Men da han blir venn med haien Lenny (Jack Black), samt at haimafiabossen Don Lino (Robert De Niro) gjerne vil ha hevn for den døde haien og hans beste venn Angie (Renée Zellweger) ikke lenger vil ha noe med ham å gjøre, begynner han å innse at kjendislivet kanskje ikke var så storartet som han hadde ventet.
Filip III av Frankrike

Bakgrunn

Han var født i Poissy, som sønn av Ludvig XI og Margrete av Provence. Før han besteg tronen var han greve av Orléans. Han fulgte sin far på Det åttende korstog i 1270. Hans far døde i Tunis og der ble Filip utropt til ny fransk konge 25 år gammel. Tross tilnavnet, som viste til hans evner i kamp og på hesteryggen, regnes han ikke som noen sterk konge. Som konge var han dominert av Pierre de la Broce og deretter av onkelen Karl I av Sicilia.

Konge

Så snart han var blitt konge sendte han onkelen for å forhandle med emiren av Tunisia for å få avsluttet korstoget, mens han selv vendte tilbake til Frankrike. Hans onkel, Alfons, greve av Poitou, Toulouse og Auvergne, døde i Italia på vei hjem fra korstoget. Filip arvet hans land og la det inn under kronen, bortsett fra området Venaissin ved Avignon som tilfalt paven. I Amiens-traktaten av 1279 måtte han avstå området Agenais til Edvard I av England. I 1284 arvet Filip grevskapene Perche og Alençon etter broren Pierre.
I 1284 ledet Filip et korstog mot Aragón. Kong Peter III av Aragón hadde erobret Sicilia fra Filips onkel kong Karl I i 1282, og derfor blitt bannlyst av pave Martin IV siden invasjonen skjedde mot pavens vilje, selv om paven var anerkjent som overherre over begge kongerikene, Sicilia og Aragón. Paven skjenket deretter kongeriket Aragón til kong Filips sønn Karl av Valois.
Filip inntok byen Gerona den 7. september 1285, men under beleiringen ble store deler av den franske hæren, inkludert kong Filip, smittet med dysenteri. Franskmennene måtte trekke seg tilbake og ble senere beseiret i slaget ved Col de Panissars. 
Kong Filip døde i Perpignan og gravlagt i Narbonne. Han ble senere flyttet til klosterkirken Saint-Denis i Paris og gravlagt ved siden av sin første dronning Isabella av Aragón.
Mouth for War

Sangen

Sangen holder et høyt tempo gjennom de nesten fire minuttene, med Dimebag Darrells ivrige riff, Vinnie Paul sine hamrende rytmer og Phil Anselmos kraftige stemme. Teksten består av hardtslående, direkte ord, for å vise at bandet har vilje til å erklære krig mot andre.
Dansk mesterskap i troppsgymnastikk 2015

Dansk mesterskap i troppsgymnastikk 2015 i TeamGym ble arrangert som to konkurranser, 6. juni i Odense og 12. juni 2015 i Randers i Danmark. 
De fire beste lagene fra første konkurransen møtes i en Winners Final, for å kåre den endelige vinneren. Lagene tar ikke med seg poengene fra den første konkurransen til finalen.
Ridder

Norge

I Norge ble tittelen ridder innført etter kontinentalt forbilde i 1277, da de tidligere skutilsveinene fikk denne tittelen. Samtidig ble lendmanntittelen erstattet av baron. Ridder var da den nest høyeste tittelen i det norske aristokratiet. Etter at barontittelen ble avskaffet i 1308 ble den norske adelen delt i to klasser, riddere og væpnere. Ridder ble fra 1308 den høyeste verdigheten en norsk adelsmann kunne ha; tallmessig var de fleste adelige væpnere, og ridderne var stort sett adelsmenn som hadde en rikspolitisk rolle. Først i 1671 ble titler som greve og baron innført i Danmark-Norge og det oppstod en ny embedsadel; dette var også et forsøk på å svekke den eldre adelen. Riddertittelen ble imidlertid aldri avskaffet som sådan. I dansk og norsk sammenheng ble den gamle ridder- og væpneradelen, særlig før reformasjonen, av historikere kalt uradel fra 1800-tallet.

Ridderskap

Gruppen av riddere i et samfunn blir til dels kalt ridderskapet. I Sverige er det en gruppe adelen og ridderskapet som nå er en privat organisasjon og eier praktbygningen Riddarhuset i Stockholm, samt disponerer over store økonomiske fond.
Birøkt

Birøkt er en praksis som går ut på å holde honningbier og gjøre seg nytte av dem. Honningbier er ettertraktet ikke bare for honningen, men også for bivoks og for pollinering av dyrkede planter. Biene fremstiller propolis, som også kan nyttiggjøres.
Mange steder i verden har man fra gammelt av samlet honning fra ville bier og noen steder gjør man det fortsatt. Samtidig har en form for birøkt eksistert helt siden oldtiden.
Birøkterne kontrollerer bienes adferd på flere måter. Birøkteren tilbyr etter beste evne bifolkene de optimale bolig- og leveforhold. Han/hun høster deres innsamlede vinterforråd (honning) og gir sukker som erstatning.
I moderne birøkt er det ønskelig med dronninger av beste kvalitet. Dronninger kan avles i egne kuber som kalles cellebyggere. Dronningene har samme utgangspunkt som arbeiderbier. Man flytter larver fra arbeiderceller til dronningceller, såkalt omlarvning. I cellebyggeren vil biene fore disse larvene fram til nye dronninger. Sverming er en naturlig formering bifolkene. I moderne birøkt er det ikke gunstig med sverming. Innfangede svermer kan slås inn på en ny kube. Svermer skal stå i karantene og undersøkes av bitilsynsmann før kuben kan tas inn i bigården. Alt dette gjør birøkt til et omfattende fag.
Bier reagerer på mørke klær, raske bevegelser og ukjent lukt. Birøktere går gjerne med en lys bitett drakt som gir beskyttelse mot stikk. Drakten kan ha slør som beskytter hodet og ansiktet mot stikk. Erfarne birøktere kan behandle biene uten spesielt verneutstyr. Disse har som regel bevisst avlet dronninger for å få fram de beste egenskapene hos bifolkene. Det er ikke slik at biene kjenner birøkteren. Bier blir ikke "tamme" i ordets egentlige forstand. Birøktere lykkes i sitt arbeid ved måten de behandler insektene på mens de arbeider. En birøkter skal være behersket og rolig. Han/hun bør være fysisk ren og ha rene klær. Dette vil føre til at bienes aggresjon ikke blir vakt. Birøkteren bør tåle å få noen stikk.
I moderne birøkt bor biene i bikuber som består av flere kasser. De bygger voksbygg i rammer av tre som kan tas ut og undersøkes. På den måten kan birøkteren se hva som skjer i kuben og med letthet høste inn vokstavler med honning.
Det er ikke noen spesielle konsesjonskrav eller eksamenspapirer man må ha for å holde bier. Man søker ikke om godkjenning for å drive med birøkt. Det er ønskelig at bigården registreres hos det lokale birøketerlag. Alle bigårdsplasser skal være registrert i Mattilsynets bigårdsregister. Bigården må sertifiseres av Mattilsynet om bifolk skal flyttes. Dette for å unngå spredning av sykdom. Likeledes må en påse at bier og utstyr kommer fra sertifisert bigård ved kjøp. Bier kan heller ikke flyttes fritt mellom alle kommuner på grunn av ønske om raserenhet og for å unngå spredning av parasitter.
Samlagsprisen

Samlagsprisen er en litterær pris som utdeles årlig av Det Norske Samlaget til en forfatter som har utgitt minst en skjønnlitterær bok med høy kvalitet på forlaget i løpet av de siste fem år.
Samlagsprisen ble delt ut første gang i forbindelse med forlagets 125-årsjubileum i 1993. Prisen var i 2007 på 25 000 kroner.
Ghoul

Ghoul i populærkulturen

Ghouler og ghoul-lignende skapninger har ofte bitt brukt i litteratur, film, spill og musikk. Man finner blant annet ghouler i bøkene om Harry Potter, i C.S. Lewis sine bøker om Narnia, filmen The Ghoul fra 1993 og i rollespillet Dungeons & Dragons.
Antonio Escobar y Mendoza

Moralteologi

Pater Escobar y Mendozas Liber theologiæ moralis (1644) ble av Blaise Pascal angrepet i dennes Lettres provinciales for de probabilistiske moralteorier han her fremførte. Også fra katolsk hold fikk pater Escobar y Mendozas forfatterskap motbør. 
Han forfattet også skrifter innen emnet kasuistikk.
Pave Innocens XI fordømte i 1679 offisielt 65 kasuistiske teser, i hovedsak formulerte av Escobar og av Francisco Suárez. Tesene ble betegnet som  propositiones laxorum moralistarum og den som spredte dem risikerte bannlysning.
Absolute 2015

Absolute 2015 er et samlealbum i den norske Absolute Music-serien og ble utgitt digital 2015.
Nepals politiske system

Nepals politiske system har siden 28. mai 2008 vært basert på en republikansk styreform. Fram til dette tidspunktet var landet et konstitusjonelt monarki. 
I dag er Statsministeren fremdeles statsoverhode og regjeringssjef. Nepal har  flerpartisystem. Utøvende makt utøves av regjeringen. Lovgivende makt is vested in både regjeringen og Nepals Representantenes hus.
23. desember 2007 ble det gjort avtale om å oppløse monarkiet og landet gå over til å bli republikk. En republikk kan etableres i 2008 forutsatt simpelt flertall i den lovgivende forsamling.

Politiske partier

Siden slutten på 1940-tallet har makten i Nepalsk politikk ligget hos tre separate politiske strømninger; Nepals Kongressparti,  kommunister og rojalister. For tiden er Nepals kommunistiske parti (maoistisk) størst med 30% av stemmene ved valget i 2008 og leder den sittende regjering.

Medlemskap i internasjonale organisasjoner

AsDB, CCC, CP, ESCAP, FAO, FN, G-77, IBRD, ICAO, ICFTU, ICRM, IDA, IFAD, IFC, IFRCS, ILO, IMF, IMO, Intelsat, Interpol, IOC, IOM, ISO (korrespondent), ITU, MONUC, NAM, OPCW, SAARC, UNCTAD, UNESCO, UNIDO, UNIFIL, UNMIBH, UNMIK, UNMOP, UNMOT, UNTAET, UPU, WFTU, WHO, WIPO, WMO, WToO, WTrO (søker)

Norges engasjement i Nepal

Norges var de første som tok kontakt med maoistene i 2006, og har vært sentral støttespiller for fredsprosessen. I februar 2008 var statsminister Jens Stoltenberg på statsbesøk i Nepal. Norge var i begynnelsen av mai 2008 det første landet i verden på politisk besøk i Nepal etter valget i april.
En bombe gikk av utenfor porten til den norske ambassaden i Katmandu den 16. mai 2008. Det ble funnet et brev som setter bomben i sammenheng med den aktive norske støtten til fredsforhandlingene i Nepal.
Nordrevoll

Nordrevoll er en gård og en vei i Fana bydel i Bergen kommune mellom Øvsttun og Ulsmåg.

Historie

Jordveien var tidligere en del av utmarken til Øvsttun og var utskilt som eget bruk om kring år 1800. I dag er hele den tidligere gården utparsellert til bolighus.

Vei

Nordrevoll er også navnet på veien i området. Veien er en sidevei av Stemmelia og er om lag 200 meter lang.

Geografi

Gården ligger like sør for Midtunelven, skvist inn mellom Ulsmåg i øst og Øvsttun i sør og vest. I nord ligg Midtun.
Formel 1-sesongen 2000

Sluttresultater 2000

Poeng ble gitt til de første seks plassene i hvert løp med henholdsvis 10, 6, 4, 3, 2 og 1 poeng.
Fylkesvei 1204

Fylkesvei 1204 går mellom Kokkim og Furuholmen i Sarpsborg kommune. Veien er 3,2 km lang.
Frem til 2019 hadde veien betegnelsen Fylkesvei 626.
Gaotang kraftverk

Gaotang gasskraftverk er et varmekraftverk i Kina. Det har en installert produksjonskapasitet på 300 MW. Brenseltypene er naturgass, og dette er et kombinasjonssyklus verk med kogenerasjon. Det ble ferdigstilt i 2008.
Bolsjoj Uzen

Bolsjoj Uzen (russisk: Большой Узень) er ei elv i Saratov oblast i Russland og Vest-Kasakhstan oblast i Kasakhstan. Den er 650 kilometer lang, og har et nedbørfelt på 15 600 km².
Bolsjoj Uzen har sitt utspring på vestkanten av Obsjtsjij Syrt-høydene i Russland. Den renner mot sør over steppene i Det kaspiske lavland, og munner ut i Vest-Kasakhstan, i et nettverk av små innsjøer og sumper kalt Kamysj-Samarskijsjøene. Bolsjoj Uzen løper parallelt med elva Malyj Uzen, 50 kilometer lengre vest. Mesteparten av vannføringen kommer fra snøsmelting, og vannføringen er derfor størst i april, mens deler elva om sommeren tørker helt inn. Ved Novouzensk varierer vannføringen fra 7,3 m³/s til 393 m³/s. Elva er frosset over fra desember til vårløsningen i mars-april. Elva benyttes til vannforsyning og irrigasjon.
Hybaloides

Utseende

En liten til middelsstor (5 - 9 millimeter), bred og hvelvet, blank, mørkbrun til svart skarabide. Kroppen kan ha litt bronseaktig metallglans. Hodet har en rundet knøl i midten, denne står midt på en tverrlist. Pronotum har rundede sider, ingen uthulinger, og er svært grovt og ujevnt punktert. Dekkvingene er rundede og hvelvede, med tre doble punktrader.

Levevis

Slekten har trolig et underjordisk levesett i likhet med de fleste andre Orphninae. Den forekommer i et landskap som er et mosaikk av savanne og åpen skog (miombo).

Utbredelse

Arten er utbredt i det sentrale og sørlige Afrika.
Remscheid

Remscheid er en by i den tyske delstaten Nordrhein-Westfalen øst for Düsseldorf. Byen har 115 374 innbyggere. Remscheid er sammen med Solingen og Wuppertal en viktig by i Bergisches Land.